text: CO2-málini hjá Bakkafrost fingið altjóða vísindaliga góðkenning
text: #000001
text: SBTi-góðkenningin merkir, at málini hjá Bakkafrost um at minka CO2-útlátið fram til 2030 eru í tráð við dagførda veðurlagsvísind. Tey samsvara sostatt við mest framsøkna málið í París-avtaluni, sum er at halda altjóða upphitingini undir 1,5°C.
text: #000002
text: Bakkafrost hevur sett 355 milliónir krónur av til at fremja neyðuga orkuskiftið í árunum 2024 til 2028.
text: #000003
text: Fyritøkur senda málini inn, og SBTi ger eina óhefta gjøgnumgongd av teimum fyri at góðskustempla og tryggja, at tey liva upp til veðurlagsmálini í París-avtaluni.
text: #000005
text: - Bakkafrost hevur sett sær stór mál um at minka CO2-útlátið. Málini fevna tí bæði um beinleiðis ávirkan, sum fyritøkan hevur, og óbeinleiðis ávirkan, sum eitt nú keyptar vørur og tænastur, ferðir og veitarar hava á útlátið, sigur Regin Jacobsen, stjóri.
text: #000006
text: - Vit kunnu nú endaliga staðfesta, at vísindin og burðardyggu visiónirnar hjá okkum samsvara, og tað eru vit sera fegin um.
text: #000007
text: Bakkafrost bindur seg at minka um beinleiðis útlátið hjá fyritøkuni við 50% áðrenn 2030. Umframt hetta skal óbeinleiðis ávirkanin minkast við 52% pr. tons av framleiddum vørum í sama tíðarskeiði.
text: #000008
text: CO2-málini fevna sostatt um beinleiðis útlátið í øllum samtakinum (vav 1 & vav 2), sum telur áleið 20% av samlaða útlátinum og fevnir millum annað um framleiðsluvirkir, kontór, bátar og smoltstøðir.
text: #000009
text: Tey fevna eisini um útlátið í veitingarketuni (vav 3), sum svarar til áleið 80 prosent av samlaða útlátinum og inniheldur millum annað allar rávørur, ferðir og flutning.
text: #000010
text: - SBTi-góðkenningin er enn ein liður í at tryggja, at vit áhaldandi minka um CO2-útlátið. Komandi árini fara vit at leggja enn størri dent á og seta enn fleiri pengar av til grøna orkuskiftið. Tað hevur eisini stóran týdning, at vit í samstarvi við veitarar tryggja, at vit arbeiða saman um at minka um CO2-útlátið í veitingarketuni, sigur Tordis Poulsen, samtaksstjóri fyri burðardygd.
text: #000011
text: Ætlanir eru lítið verdar uttan átøk. Tí hevur Bakkafrost sett 355 milliónir krónur av til at fremja neyðuga orkuskiftið í árunum 2024 til 2028.
text: #000012
text: Les meira um burðardygdsarbeiðið hjá Bakkafrost her.
text: #000013
text: Helvtin av orkuni frá vindmyllulundum fer til spillis
text: #000018
text: Regin Mittún nýggjur fíggjarstjóri hjá Magn
text: #000019
text: Oljuprísur uppá 100 dollarar í eygsjón
text: #000020
text: Russland sendir oljutangaskip norður um Sibiria
text: #000021
text: Byggja heimsins størstu vindmylnuhøll í Esbjerg
text: #000022
text: Bera ótta fyri nýggjum grønum brennievnum
text: #000023